
REPARTIMENT 

D.  Lleó   Sr.  Ódena. 

Sr.  Ignaci   »  Daroqui. 


La  escena  d'  actualitat  y  en  Barcelona.  Dreta  y  esquerra, 
las  del  espectador. 


ACTE  ÚNICH 


Despaig  del  Procurador  D.  Lleò.  Porta  al  foro  y  laterals; 
à  la  esquerra  del  espectador  una  finestra;  à  la  dreta 
una  taula  d'escriure  antiquíssima,  sobre  la  que  s'hi 
veuhen  alguns  grupos  de  papers  desordenats;  aprop  de 
la  finestra,  una  tauleta  de  cusir.  Tots  los  mobles  an- 
tichs  y  de  mai  gust. 


ESCENA  PRIMERA 

PEPETA,  ab  un  plumero  à  la  mà 

Pepeta.    Ja  n'  estich  bèn  fastidiada 
de  netejà  aquet  despaig; 
me  sembla  que  '1  mèu  padri 
vol  promoure  un  dalt-abaix: 
en  lloen  de  mimarme  sempre 
y  acompanyarme  à  n'  als  balls, 
com  solen  fer  los  bons  pares 
quan  las  noyas  ja  sòn  grans, 
me  tè  esclava,  aquí  tancada, 
sens'  que  'm  puga  mourer  may, 
vivint,  com  vivían  antes 
los  plagas  de  'ls  bons  criats, 
passejantse  tot  lo  dia, 
pis  amunt  y  pis  avall 
ab  la  escombra  y  '1  plumero 
sempre  agafats  a  las  mans. 
Es  impossible,  bon  Dèu, 
que  aixó  pugui  així  durar; 
y  si  no  logro  acabarho 
ha  d'  haberhi  un  dalt-abaix, 
com  lo  dia  del  Judici 
que  tot,  diu,  s'  enfonçarà. 
Per  pò  de  perdrer  las  grogas 
que  tè  allí  dintre  '1  calaix, 
no  ha  llogat  una  criada, 
haventli  tant  demanat. 


675092 


—Ca,  Pepeta;  no  la  vuy, 

no  la  necessito  pas; 

es  precís  guardà  'ls  diners 

per  quan  no  'n  guanyi,  ja  ho  sabs. — 

Y  així  passo  aqueixa  vida 

entre  tragerias  y  afanys, 

esperant,  mòlt  conformada, 

lo  dia  que  's  morirà, 

per  si  'm  toca  aquella  rifa 

que  'n  diuhen  tots  de  Nadal... 

y  si'm  toqués,  Verge  mèva, 

que  Dèu  ho  vulgui  aviat, 

us  juro  de  cos  y  ànima 

comprar  dos  ciris  bèn  alts 

y  portarlos  ab  cantúria 

fins  à  dalt  de  Montserrat. 

(Tocan  las  nou  d'un  rellotje  de  pesos. J 
<,Qué  sòn  aixó?  iSòn  nou  horas? 
jVaya!  Nou  pichs  he  contat. 

(Bisposantse  à  espolsar. J 
Guytarè  tot  lo  possible 
per  endressà  aquet  despaig, 
que  si  '1  mèu  tío  's  llevava 
mouria  un  sacramental. 

(Cantant  ab  una  entonació  qualsevulga.J 
«Quierame,  nina  hechicera, 
con  tu  garbo  y  con  tu  sal...» 
(Se  sent  fort  la  campaneta  de  la  porta  del 
pis.) 

Lleó.       iNebodeta!  vès  à  obrir;  (Desde  dintre, crida.) 

cuyta,  y  no  cantis. 
Pepeta.  Ja  hi  vaig. 

(Cridant  y  deixant  de  la  mà  7  plumero,  des- 
apareix pe  7  foro.) 


ESCENA  II 


PEPETA  seguida  d'  ARTUR 0,  qu'  entra  portant  sòta '1 
bras  un  rotllo  de  papers 


Pepeta.    Arturo,  no  moguis  fressa 

que  'i  tío  s'  ha  despertat. 
Arturo.  j-Batua  '1  ret  de  la  Sila! 

Aixís  dormís  fins  demà. 
Pepeta.    iQué  portas  aquí,  pavana? 
Arturo.  <,Ahont? 
Pepeta.  Dessota  del  bras. 

Arturo.  iQué  no  ho  veus,  Pepeta  hermosa? 

(Ab  énfasis.) 

Lo  suhor  del  mèu  treball. 

Sòn  fullas  qu'  he  fet  al  vespre 

per  guanyar  ta  voluntad, 

(y  de  passada  també 

pera  cobrarne  uns  quants  rals.) 

Tu  ignoras  los  sacrificis 

(A b  entonació  còmica.) 

que  jo  per  ton  amor  faig; 

m'  estich  de  surti  à  la  vetlla, 

no  concurreixo  à  cap  ball, 

en  lo  cafè  may  hi  entro 

y  m'  aparto  de  'Is  companys; 

al  Teatro  no  m'  hi  acosto, 

no  mès  entranthi  de  franch; 

y  en  fí,  per  no  dirte  mès, 

m'  hi  deixat  fins  de  fumar, 

qu'  entre  tots  los  sacrificis 

es,  y  ho  pots  créure,  '1  mès  gran. 
Pepeta.    Jo  t'  ho  estimo  y  agraheixo: 

Déu  V  ho  recompensarà... 
Arturo.  Fentme  duenyo  d'  aquest  àngel 

f'Mitj  abrassanl  à  Pepeta.) 

que  'm  tè...  ja  ho  sabs,  engrescat. 
Pepeta.    <,De  debò  t'  agrado?  (Ab  coqueteria.) 

Arturo.  Veyas, 

com  si  no  t'  ho  hagués  dit  may. 

Que  ho  digan  aquellas  cartas 

que  à  tu  t'  agradavan  tant. 
Pepeta.    jAy!  sí,  sí;  lo  qu'  es  la  última 

me  tenia  '1  cor  robat: 

me  semblava  hasta  impossible 

que  fòs  treta  del  tèu  cap. 

No  vaig  poguer  pas  de  menos 

que  contestarte  al  instant, 

que  també  jo  t'  estimava 

y  'm  volia  ab  tu  casar. 

«Te  quiero  con  toda  el  alma», 

me  deyas. 
Arturo.  jOh!  y  mucho  mas. 

Sino  que  desprès  d'  escrita 

vaig  procurarho  esborrar, 

perquè,  à  parlarte  ab  franquesa, 

m'  hauria  un  xich  propassat. 
Pepeta.  iCóm! 

Arturo.  Era  feta  la  carta... 

sí,  ho  recordo...  1'  endemà 

d'  haverme'n  anat  al  Tívoli 

à  veure  un  quadro  de  ball 

qu'  engrescava  hasta  à  n'  als  músichs 

qu'  estavan  allí  sonant. 
Pepeta.    <,Qué  m'  hi  deyas?  ^Puch  saberho? 

[Ab  coqueteria.) 
Arturo.   ;Ga,  no!  jburrango!  aixó  may; 

sòn  cosas  per  tu  mòlt  verdas 

y  que  no  maduraran 

hasta  que  la  Uey  catòlica 

nos  tinga  per  bèn  casats. 
Pepeta.    <,Vas  inspirarte  en  el  Tívoli? 

Ho  trobo  bastant  estrany; 

ino  deyas  tu  que  al  Teatro 

no  hi  anavas  casi  may? 
Arturo.   Tèns  rahó;  mes  aquell  dia  (Transició.) 

hi  vaig  entrarhi  de  franch, 

per  aplaudí  à  n'  als  artistas 

que  's  varen  allí  estrenar... 

y  com  lo  pobre  empressari 

se  trobava  mòlt  tronat, 

vàrem  logrà  ab  propaganda 

lo  sèu  trist  estat  cambiar. 

(Ab  finjida  serietat./ 

Per  lo  demés,  filla  mèva, 

jo  't  juro  que  no  'm  veuràs 

ficarme  dins  del  Teatro 

casi  puch  dirte  que  may, 

à  menos  que  m'  ho  demanin 

los  amichs  per  caritat. 
Pepeta.    Ja  ho  creen;  y  per  çó  t'  estimo 

fins  al  cel,  com  tu  ja  sabs. 
Arturo.   jAy,  Pepeta!  qué  ditxosos 

ab  tanta  felicitat. 
Lleó.       jNebodeta!  que  t'  espero;         (De  dintre.) 

pósam  aygua  al  renta-mans. 
Pepeta.    Desseguida. — Adéu,  Arturo. 
Arturo.   £  Ya  me  decas  y  te  vas? 
Pepeta.    ^Quéno  sents  que  ;1  tío  'm  crida? 
Arturo.  íY  bè,  qué?  dèixal  cridar; 

<,Que  no  'ttrobas  millò  aquí 

al  lado  de  tu  galdn, 

que  no  pas  à  n'  allí  dintre, 

per  omplí  aquell  renta -mans? 
Pepeta.    Sí,  Arturo;  pero  '1  meu  tío, 

si  tardo,  s'  enfadarà; 

y  pobres  de  tots  nosaltres 

si  se  sent  la  mosca  al  nas. 

Ja  'ns  veurém;  hasta  desprès. 

(Dirigintse  à  V  esquerra,.) 
Arturo.  Adéu,  paquetet  de  sal. 

Per  tu  faria,  ho  pots  créurer, 

las  copias  per  lo  trasllat, 

las  que  's  dònan  als  contraris 

estesas  en  paper  blanch, 

y  hasta  'ls  escrits  que  's  copían 

estrets  y  en  paper  sellat, 

per  probarte  que  t'  estimo, 

à  vint  cèntims  ó  à  mitj  ral. 
Pepeta.    flols  dir  qu*  es  un  sacrifici? 
Arturo.  Ja  ho  creen,  y  d'  allò  més  gran. 


—  11  — 


iQne  no  veus  tu  que  'ls  copistas 

las  cobran  totas  à  ral? 
Lleó.       jPepeta,  cuyta!  (Dintre.) 
Arturo.  iQué  crida! 

Lleó.       jMira  que  si  m'  also!... 
Pepeta.  Vaig. 

(Se  rí  entra  per  una  de  las  portas  laterals  de 
V  esquerra.) 


ESCENA  III 

ARTURO 


Vaya.  Arturo,  es  impossible; 

aixó  així  no  pot  durar: 

es  precís  y  mòlt  precís 

que  promogui  un  dalt-abaix 

demanant  à  n'  al  tanasi 

y  estranyot  mèu  principal, 

de  la  seva  nebodeta 

la  petita  y  blanca  mà. 

Fora  T  home  mès  ditxòs; 

jay!  jquànta  felicitat!... 

Pagaria  à  n'  als  inglesos 

que  tanta  nosa  ja  'm  fan, 

espolsantme  aqueixas  moscas 

que  rodan  per  'qui  al  voltant, 

ab  lo  dot  que  'm  portaria 

la  dona  quan  fòs  casat... 

jEp,  senyors!  ara  no  's  pensin 

qu'  estich  resolt  à  donar 

ma  existència  preciosa 

en  cambi  del  sèu  llegat, 

aixó  no,  no  s'  ho  afigurin, 

ni  ara,  ni  desprès,  ni  may; 

m'  hi  caso  perquè  la  estimo 

ab  gran  amor,  net  y  clà; 

y  si  amor  no  li  dugués, 

los  hi  parlo  mòlt  formal, 

1'  Arturo  no  s'  hi  casava 

ni  que  '1  fessin  diputat; 

per  çó  perteneixo  à  un  Gentro 

sols  de  ideas  lliberals, 

y  m'  ha  agradat  sempre  viurer 

ab  tota  la  llibertat; 

pe  'ls  diners,  no  donaria, 

ni  anant  ab  cotxe,  aquet  pas; 

si  'm  tentèssin,  me  tirava 

tot  seguit  de  cap  à  mar. 

No  vuy  que  's  digui  qu'  un  home... 

joy!  y  un  home  qu'  ha  estudiat, 
que  's  pensi  tan  poch  las  cosas 
quant  arriba  à  n'  aquest  cas. 


ESCENA  IV 


ARTURO  y  PEPETA 


Pepeta.    Guyta,  Arturo;  ves  à  escriurer 

que  '1  mèu  tío  s'  ha  llevat. 
Arturo.  iMal-vinatje! 
Pepeta.  iQué! 
Arturo.  No,  res; 

las  calsas  d'  un  capellà. 

Sempre  T  tèu  tío  'm  destorba 

quan  estich  ab  tu  ocupat. 
Pepeta.    Bèn  fet;  que  la  nostra  feyna 

no  s'  acabaria  may. 
Arturo.   Tens  complerta  la  rahó. 

(S*  assenta  prop  de  la  taula,  d'  escriurer 
disposantse  à  treballar.) 
Pepeta.    Que  bona  lletra  que  fas. 

(Observant  lo  que  Arturo  escriu.) 
Arturo.  Ja  ho  crech,  ja  ho  crech;  no  me  'n  parlis, 

es  un  judici  verbal. 

Figurat  si  dech  lluhirme, 

perquè  no  '1  llegeixi  may 

ni  se  P  examini  '1  Jutje 

per  quan  lo  degui  fallar. 
Piípeta.    Gopías  sempre  judicis 

y  tu  may  mès  ne  tindràs. 
Arturo.  iQne  m'  ho  dius  de  sério? 

[Deixant  d1  escriurer  y  alsantse  de  la  cadira,.) 
Pepeta.  jVaya! 
Arturo.  Aixó  es  una  ofensa. 
Pepeta.  Y  gran. 

Arturo.   Si  ho  pensessin,  com  tu  ho  dius, 

ton  oncle  y  '1  capellà, 

jca,  barret!  no  'ns  casarían 

ni  anant  à  Romajamàs; 

aixó  de  faltà  '1  judici 

vol  dir  que  li  falta  '1  cap, 

y  sense  cap,  filla  meva, 

es  impossible  dà  un  pas. 
Pepeta.    ^No  caminas  ab  las  camas? 
Arturo.   Sí,  pro  <[,cóm  guías  la  nau 

si  no  tinguèssis  la  closca 

qu'  es  del  tot  lo  principal? 

Semblarías  un  borratxo 

que  sempre  està  ensopegant. 

Pepeta.    T  esplicas  qu'  es  un  contento, 

per  ço  t/  estimo  jo  tant. 

(Separantse  d}  Arturo  perquè  veu  vení  al  sèu 
tío  y  sentantse  aprop  lo,  taula  de  cusirJ 

i  Arturo!  '1  mèu  tío. 
Arturo.  jDiantre!  (Segueix  escribint.) 

quasi  bè  hi  ensopegat. 


ESCENA  V 

Dits  y  D.  LLEÓ 


(Apareix  portant  sobre  las  espatllar  una  bata 
vermella,  y  à  la  ma  dreta  un  po,rell  de 
botinas.) 
Lleó.       Bon  dia. 
Arturo.  (Bon  dia,  lleig.) 

<,Cóm  se  troba,  don  Lleó? 
Lleó.       Una  miqueta  millò, 

he  tingut  bastant  mareig; 
aquet  gran  dolò  m'  amarga 
y  no  'm  deixa  està  bè  en  lloch 
Nebodeta,  à  poch  à  poch. 
Pepeta.    Vaig.  (Li  haig  de  treure  la  carga.) 

(Agafo,  las  botinas  y  las  deixo,  o,prop  del  sillò 
de  lo,  to,ula  d'  escriure,  ahont  seu  sempre 
D.  Lleò.J 

Lleó.       Golócaho  tot  ab  cuidado. 
Pepeta.    Ja  està. 

Lleó.  Bè;  pósam  la  bata.         (V  hi  posa.) 

Ara  porta  '1  xocolata 

y  1'  aygua  tèbia  ab  bulado. 
Pepeta.    iQue  no  se  1'  ha  presa  al  llit? 
Lleó.       6Que  no  has  sentit  que  tossía? 

Si  la  prench,  me  posaria 

de  xocolata  guarnit. 

Es  dolenta  la  costum 

de  no  péndrela  llevat; 

se  pot  rebre  un  costipat 

y  allavors,  ego  non  sum. 
Pepeta.    Gom  que  sempre  'm  demanava 

que  T  hi  portés  en  llevantse. 
Lleó.       Bè,  es  qu'  allavors,  abrigantse, 

lo  tío  no  's  constipava. 
Pepeta.    Y  en  lo  cas  d'  avuy,  ^cóm  queda? 

Vaya,  padrí,  no  V  entench. 
Lleó        Mira  que  jo  res  no  prench 

y  '1  xocolata  's  refreda. 
Pepeta.    (Mès  valdria  sè  al  infern  (Anantsen.) 

que  no  pas  servirte  à  tu.) 

Lleó.       <,No  ha  demanat  pas  ningú? 
Artüro.  (Massa  demana  '1  Gobern.) 

No,  senyor,  per  ara  no, 

mentres  jo  hi  estat  aquí. 
Lleó.       Me  'n  alegro  mòlt;  així 

me  pcdrè  dà  un  dia  bó, 

si  bè  que  trist  benefici 

perquè  las  pérduas  sòn  mòltas. 
Arturo.  (Vaya  '1  ximple,  quinas  soltas.) 
Lleó.       «Dia  treinta...»  Tinch  judici... 

[Mirant  lo  dietari./ 

Arturo.  (Y  per  cert,  inoportú.) 

Ay,  don  Lleó,  no  hi  pensava. 
Lleó.       Ja  santament  m'  ho  semblava, 

mes  no  n'  estava  segú; 

per  ço  sempre  tan  te  dich 

qu'  ho  apuntis  tot,  y  ab  judici, 

que  'm  pot  causà  un  perjudici 

si  arribo  à  tení  un  olvit. 
Arturo.  (Hasta  't  daria  una  nata 

per  lo  ximple  y  lo  tanasi.) 
Lleó.       Es  lo  verbal  de  V  Ignaci 

de  la  fonda. 

Pepeta.  'L  xocolata.  (Sortint.) 

Arturo.  (Massa  ho  sè.) 

Lleó.  Santa  paraula. 

Vínam  aquí  y  pórtaho  tot; 

lo  plat,  la  xicra  y  '1  got 

dèixamho  sobre  la  taula. 
Pepeta.    <,Vol  res  mès? 
Arturo.  (Quina  cançó.) 

Lleó.       Ara  vèsme  tot  seguit 

à  plegà  'ls  llansols  del  llit 

y  à  orejar  V  habitació. 
Pepeta.    ^Res  mès? 
Lleó.  Res  mès,  per  ara, 

que  mès  tart  ja  'n  parlarém. 
Arturo.  (jAy,  ay!  <,Quàn  acabarém?) 
Lleó.       Ja  entraràs  desprès. 
Pepeta.  Sí,  pare. 

[Anantsen  y  contestant  ab  cantarella.) 


ESCENA  VI 


D.  LLEÓ  Y  ARTURO 


Arturo.  (Per  cap  dinè  aguantaria 
las  raresas  d*  aquet  vell; 
T  enviaba  un  dia  al  bordell 
prenent  bè  la  punteria. 

Ni  'm  convida.)  Bon  profit. 
Lleó.       Gracias,  noy.  No  '1  prench  de  gust 

perquè  li  sento  un  regust 

com  si  fòs  rescalfahit. 
Arturo.   (Sembla  mentida  qu'  un  sòrt 

ho  senti  tan  fàcilment; 

ab  las  orellas  fins  sent 

lo  tuf  d'  un  tocino  mort.) 

Sí...  La  Pepeta,  potsè, 

estant  la  pobre  distreta... 
Lleó.       jCa!  no  ho  creen:  la  nebodeta 

m'  ho  fa  tot  sempre  mòlt  bè. 
Arturo.  <,No  vol  pas  res,  Don  Lleó? 

[Disposantse  à  marxar. J 
Lleó.       "Vès  à  casa  en  Lleonart 

y  dígali  de  ma  part 

que  ja  li  han  fallat  alló. 

Y  no  'tdescuydis  desprès 
d'  enllestir  las  dilligencias. 

Arturo.  (Sembla  aquest  home  en  Set-ciencias.) 
Lleó.       Hi  tinch  Y  honor  compromès. 
Arturo.  <,Cóm  pot  ser,  si  los  curials 

no  n'  heu  tingut  ni  'n  teniu? 
Lleó.       Aixó  es  mòlt  grave.  iQui  ho  diu? 
Arturo.  Uns  homes  que  sòn  mòlt  alts. 

(Ab  entonació  còmica.) 
Lleó.       Pues  tèn  per  segur  que  aquets 
parlant  de  semblant  manera, 
nos  tènen  à  tots  quimera 
perquè  perden  los  sèus  plets; 
en  cambi  d'  ells,  los  fulanos 
que  hi  engréixan  lo  sèu  caudal 
nos  envían,  per  Nadal, 
caixons  de  puros  habanos. 

Y  en  lloen  de  renyí  y  cridar, 
perquè  ho  crech  aixís  mateix, 
al  menos  un  pam  de  greix, 
quan  los  sento,  'm  fan  posar. 
No  m'  hi  enfundo. 

Y  mòlt  bèn  fet. 
Es  mòlt  trist,  en  conciencia, 
que  's  vegi  per  la  sentencia 
que  s'  hagi  perdut  un  plet, 
mes,  de  vegadas  s'  enganya 
lo  qui  ja  perdut  se  '1  creu 
y  ab  mòlta  sorpresa  veu 
que  fins  ab  costas  lo  guanya; 
y  's  cert,  perdria  '1  senderi 
si  'm  fixaba  ab  tot  aixó, 
qu  'es  igual  que  la  Nació 
quan  càmbia  de  Ministeri. 
Arturo.  S'  esplica  que  dóna  enveja. 
Lleó.       Jo  ho  he  discutit  ja  mòlt. 


Arturo. 


Lleó. 

Arturo. 

Lleó. 

Arturo.  discutit?  <,Ab  qui? 
Lleó.  Jo  sol. 

Arturo.  (jPobre  home!  jJa  xarroteja!) 
Lleó.       Vaya,  vaya,  que  's  fa  tart. 
Arturo.  iNo  m*  ha  de  dir  pas  res  mès? 
Lleó.       No;  vésten. 
Arturo.  Hasta  desprès. 

Lleó.  Que  vagis  à  ca  'n  Ricart. 
Arturo.  jDitxòs  Advocat!  jditxòs! 

Li  dech  dir,  y  hasta  li  juro, 

que  porta  à  n'  al  pobre  Arturo 

tot  lo  dia  neguitós. 

Antes  d'  atri  vaig  pujar  hi 

per  reculli  aquell  escrit. 

— òQue  j°  te  '1  dòngui  m'  has  dit? 

No  era  pas  fet,  ni  pensarhi. 

— Torni  una  mica  mès  tart, 

que  's  troba  que  no  's  entén; 

tè  '1  sèu  despaig  ple  de  gent. — 

Hi  torno. — 'L  senyor  Ricart 

no  '1  tè  apuntat  à  la  llista 

pro  no  se  'n  descuidarà, 

mes,  ha  tingut  de  pujà, 

al  ser  las  dotze,  à  una  vista. — 

Perduda  ja  la  paciència 

vaig  resoldrerno  tornarhi; 

pro,  repensat,  vaig  pujarhi 

quan  sortiam  del'  Audiència, 

y  la  cambrera  'm  contesta, 

fentme  sempre  '1  mateix  joch: 

— Tampoch  lo  veurà,  tampoch, 

se  troba  dormint  la  siesta. — 

Ab  aixó,  no  hi  torno  pas: 

ja  qu  'en  Ricart  es  tant  curro, 

si  vol  criats,  compri  un  burro, 

que  no  serveixo  pe  '1  cas. 

f  Desapareix  precipitadament  pe  7  foro.J 


ESCENA  VII 


D.  LLEÓ,  À  poch,  PEPETA 


Lleó. 


Pepeta. 
Lleó. 
Pepeta. 
Lleó. 


Tè  mòlta  rahò  '1  xicot; 

per  tractà  ab  certs  advocats 

que  sòn  un  xiquet  pesats, 

un  pert  la  calma  del  tot. 

Tío  y  padrí,  si  'm  permet.... 

iQué  busca  la  nebodeta? 

Vuy  parlarli  una  miqueta. 

Ja  ho  entench;  vols  di  un  xiquet. 

Pepeta.  Si  no  estès  mòlt  ocupat... 
Lleó.       Bèn  fàcilment  desocupo: 

com  de  res  ja  m'  ocupo, 

pots  parlar. 
Pepeta.  (Ja  he  comensàt.) 

No  he  conegut  al  mèu  pare.  (Mitj  plorosa.) 
Lleó.       Nebodeta,  mal  comensas 

y  reparo  que  t'  hi  pensas. 
Pepeta.    També  vaig  perdrer  la  mare. 
Lleó.       Ma  germana,  que  al  cel  siga; 

vès  seguint. 
Pepeta.  Pues,  es  lo  cas... 

Lleó.  A  véure  en  qué  pararàs. 
Pepeta.    Que  la  situació  m'  obliga 

à  demanar  de  vostè 

un  favor,  qu'  haig  d'  agrahí; 

no  sè  si  'm  dirà  que  sí 

ó  bè  que  no. 
Lleó.  Tot  pot  sé. 

Pepeta.    Orfa  de  totas  dos  brancas, 

me  cuyda  vostè  com  filla... 
Lleó.       Y  has  de  ser  de  mí  pubilla, 

jep!  si  per  cas  no  't  desbancas; 

ja  t'  ho  tinch  dit  y  promès 

y  ho  cumplirè  com  un  home. 
Pepeta.    Jo  també,  ni  sols  per  broma, 

no  li  he  faltat  may  en  res. 
Lleó.       No  't  replico. 
Pepeta.  Sent  així, 

tío,  'm  desitjo  casà. 
Lleó.       No  hi  pensis,  Pepeta,  jca! 

Treutho,  treutho  del  magí. 
Pepeta.    Digui,  padrí:  <,que  hi  consent 

ó  nó? 

Lleó.  No,  de  cap  manera. 

Potser  sigui  un  calavera 

lo  qui  à  tú  ara  't  pretén, 

y  fòras  una  infelís 

rebent  d'  ell  mòlts  desenganys. 
Pepeta.  Miri  qu'  he  cumplert  vint  anys. 
Lleó.       Jo  'n  tinch  ja  xeixanta  sis 

y  encara  visch  solteret, 

haventme  surtit  pubillas; 
^  pro  à  mí,  noya,  las  fandillas 

no  m'  han  fet  tornar  ximplet. 
Pepeta.    jAy,  ay!  Ves  quinas  cançons 

que  'm  conta  à  mí  de  vostè; 

hi  ha  diferencia... 
Lleó.  Ja  ho  sè. 

Pepetà.    Gom  d'  aixó  ab  uns  pantalons. 

[Senyalant  las  faldillas.) 
Lleó.       Mòlt  bè,  noya;  mòlt  bè  ho  tramas; 

pro,  jo  lo  que  dirte  puch 

que  dins  lo  que  dus  y  duch 

hi  van  ficadas  las  camas. 
Pepeta.    (Aixó  si  qu'  es  'sè  animal.) 
Lleó.       Pensa  tan  sols  ab  estampas, 

que  lo  que  'm  dius,  tot  sòn  trampas; 

per  mí  ho  trobo  tot  igual. 

Fòran  grans  los  tèus  neguits 

si  ho  arribèssis  à  errar. 
Pepeta.    iQue  sempre  m'  haig  de  quedar 

per  maniquí  de  vestits? 
Lleó.       Vaya,  vaya,  déixaho  corra 

y  ajúdam  ara  à  vestí, 

qu'  al  moment  haig  de  sortí; 

porta  '1  barret;  tè  la  gorra. 
Pepeta.    Dèu  mèu,  donéume  paciència  {Anantsen.J 

que  us  dich  que  n'  hi  ha  un  wagò. 
Lleó.       Pepeta,  la  precaució 

es  la  mare  de  la  ciència. 
Pepeta.    Lo  barret. 

[Sortint  y  fent  lo  que  'l  diàlech  marca,) 
Lleó.  <,L'  has  respatliat? 

Pepeta.    Sí,  senyor. 
Lleó.  Bona  minyona. 

Fòras  d'  alló  mès  bufona, 

sino  que  V  han  espatllat. 

Portam  ara  las  botinas. 
Pepeta.  Tingui. 

Lleó.  Fica. — iQue  n0  pots? 

Pepeta.    Ja  està. 

Lleó.  Bueno;  'ls  sabatots 

dèixals  prop  de  las  cortinas. 
Pepeta.    Ho  faré,  tío  Lleò. 

(No  es  lleò,  pro  es  sangonera, 

que  pe  'l  cas  hasta  es  mès  fiera.) 
Lleó.       Guyta;  acóstam  lo  basto. 
Pepeta.    Aquí  '1  tè. 
Lleó.  Ets  mòlt  ingrata. 

iQué  no  sabs  que  't  sòch  padrí? 
Pepeta.    No  hi  pensaba.  Tingui.     (Besantli  la  ma.) 
Lleó.  Així. 
Pepeta.    Miris  que  se  'n  va  ab  la  bata. 
Lleó.       Ay,  tens  rahò.  Has  fet  mòlt  bè 

d'  avisarme;  sòch  de  palla, 

si  així  'm  veuhen  la  canalla 

m'  apedregan  pe  '1  carrè. 

(Cambía  la  bata  per  una  levita.) 

Ja  hi  tènen  en  mí  mania 

y  m'  estan  buscant  tots  brega; 

nebodeta,  estich  de  pega. 
Pepeta.    jVol  dir,  tío! 
Lleó.  U  altre  dia 

me  vaig  veure  ab  un  flagell 

passant  pe  '1  carrer  de  'ls  Ases: 

me  varen  dirigir  frases 

mòlt  lletjas,  fins  la  de  vell. 

Venían  detràs  de  mí 

las  burrotas  de  la  llet; 

ja  las  tenia  apropet 

quan  me  sento  un  cop  aquí; 

me  giro  y...  joh,  negra  sort! 

caich,  y  las  burras  per  sobre. 

Tothom  deya :  «A  n'  aquet  pobre 

T  hauran  mort,  sí,  V  hauran  mort.» 

Mes,  com  ellas  van  llaugeras 

perquè  portan  no  mes  llet, 

gracías  à  San  Antonet 

van  ser  ílnas  sas  maneras 

embrutantme  únicament 

la  levita  que  portava; 

tothom,  tothom  s'  aturava... 

bè  n'  hi  havia  allí  de  gent, 

y  veig  que  'ls  xicots  se  'n  reyan 

sense  presumir  perquè; 

y  al  últim,  vaig  sapigué 

qu'  era  '1  motiu,  perquè  veyan, 

fent,  com  feya  tant  de  fret, 

lo  mèu  cap  desabrigat, 

perquè  's  'vían  emportat 

las  burras  lo  mèu  barret. 

Ay,  Dèu  mèu,  y  quin  capdell, 

vaig  pensar  jo  desseguida; 

y  'ls  xicots  crida  que  crida: 

«Miréu  que  lleig  y  que  vell.» 

Jo  enfadantme  y  ells  mès  crits, 

era  tal  P  algaravía 

que  jo,  Pepeta,  tenia 

fins  pò  de  perdre  'ls  sentits. 

Feya  fret  y  'm  faltava  ayre... 

Per  últim,  caminant  molt, 

rodejat  de  tot  lo  vol 

ensopego  ab  un  drapayre; 

me  '1  miro,  y  sobre  'l  sèu  cap 

hi  portava  aquell  ximplet 

10  mèu  estimat  barret 
com  si  fos  qualsevol  drap. 
— Donéumel. — Pàguimel  bè; 
ne  vull  un  parell  de  rals. — 
Y  per  fugir  d'  animals 

11  prench  lo  sombrero,  y  tè. 
Pepeta.  <,Cóm  dimontri  no  ho  va  dí? 
Lleó.       Per  no  donarte  un  disgust; 

hauria  sigut  gran. 
Pepeta.  "  jJust! 

També  's  podia  morí 
y  no  saberne  jo  ré, 
per  la  mèva  negra  sort. 

Lleó.       No,  dona;  si  'm  guéssin  mort 
t'  ho  hauria  fet  à  sabé. 
— Adéu,  neboda;  hasta  luego. 

Pepeta.    No  tardi. 

Lleó.  No  tardaré. 

Pepeta.    Ara  no  torni  al  carrè 
de  'ls  Ases. 

Lleó.  jCà!  No  sòch  cego. 


ESCENA  VIII 


PEPETA 

Estich  sola  y  dir  ja  puch, 
y  en  à  vostès  los  ho  dich, 
que  '1  mèu  tío,  com  qu'  es  rich, 
no  'm  fa  res  que  sigui  ruch. 
Que  si  ell  ara  no  consent, 
per  las  sèvas  ximplerías 
que  sòn  de  ràncias  manías, 
al  projectat  casament... 
pendrè  un  xiquet  de  paciència 
y  al  íi  convéncel  podré 
d'  un  modo  que  jo  ja  sè, 
teninhi  tàctica  y  ciència. 
Haig  d'  evitar  sanch  y  foeh 
per  alcansà  '1  mèu  anhel, 
que  fins  la  glòria  del  cel 
se  logra  d'  en  poch  en  poch. 


ESCENA  IX 


PEPETA  Y  LLUÍS 

^No  viu  aquí  Don  Lleó, 
procurador  de  1'  Audiència? 
Sí,  senyor,  sí. 

Ab  llicencia. 

{Baixant  al  prosceni.J 
iQue  no  's  troba  à  casa? 

No. 

(Li  falta  la  urbanitat: 
aqueixa  pobre  minyona, 
ab  tot  y  ser  tan  bufona, 
no  deu  haver  estudiat.) 
Si  'm  permet,  me  sentarè 
per  esperarlo  una  mica. 
Com  vulga,  no  'm  mortifica. 


Lluís. 

Pepeta. 
Lluís. 

Pepeta. 
Lluís. 

Pepeta. 

Lluís. 
Pepeta. 


Lluís. 


Pepeta. 
Lluís. 


Pepeta 
Lluís. 


Pepeta. 
Lluís. 
Pepeta. 
Lluís. 


(Pa 
Pepeta. 
Lluís. 

Pepeta. 
Lluís. 

Pepeta. 
Lluís. 

Pepeta. 
Lluís. 

Pepeta. 
Lluís. 


Pepeta 
Lluís. 


Pepeta. 


Lluís. 
Pepeta. 
Lluís. 
Pepeta. 


lY  vostè,  no  seu? 

Seuré. 

assenta  prop  la  taula  posantse  d  fer  ganxet.) 
Dispensi,  que  entrant,  tot  just 
m'  assenti. 

Potser,  cansat... 
No,  senyora;  es  que  m'  han  dat 
un  gran  solemne  disgust, 
y  ho  dech  fer  per  evitar 
que  m'  agafi  alguna  cosa. 
No  sè  '1  motiu. 

(Y  es  hermosa.) 
Me  podria  desmayar 
de  resultas  del  desfici, 
y  allavoras... 

Ja  comprench. 
Fóra  mòlt  trist. 

(No  ho  entench.) 
A  mí  citarme  à  judici,  (Mitx  plorós.) 

un  noy  tan  bó  y  tan  humil 
que  no  he  comès  cap  pecat... 
— Senyoreta,  he  reparat 
que  li  està  cayent  Jo  fil. 

7  capdell  cju'  ha  caigut  à  Pepeta  de  la  falda./ 
No  's  molesti.  (M'  ha  fet  gràcia.) 
No  es  molèstia.  (Y  es  maqueta.) 
i,Góm  se  diu? 

(jAy,  ay! )  Pepeta. 
<,No  's  condol  de  ma  desgracia, 
de  la  mèva  negra,  sort? 
Si  la  sabés... 

i  Gom  s'  entén! 
i,No  he  contat?... 

No. 

Al  moment 
vaig  à  obrirli  lo  mèu  cor. 
(Quin  compromís  si  ara  'ns  veyan.) 
Sòn  grans  per  mí  aquets  fatichs, 
y  per  mofa,  'Is  mèus  amichs, 
quan  los  hi  contava,  hi  reyan. 
Es  estrany.  (Súo  fent  fret.) 
Esperaré  una  estoneta 
y  menties,  podré,  Pepeta, 
esplicarli  tot  lo  fet. 
Dispensi,  tinch  mòlta  prèssa, 

(Alsantse  ab  fingida  intenció.) 
perquè  sento  desd'  aquí 
que  T  olla  's  deu  sobreixí. 
Es  à  dir  que  se  li  vessa- 
0  podé  's  deu  'be  vessat. 
Senyoreta,  mòlt  ho  sento. 
No  's  molesti,  prengui  assiento 
que  ja  tornaré  aviat.  (Se  -n  và  per  la  dreta.) 

ESCENA  X 


LLUÍS 


Y  'm  deixa  en  aquí  tot  sol, 
quina  imprudència  mès  gran; 
anarsen  del  mèu  devant, 

y  quedo  com  un  mussol. 
Acabo  de  rebre  d'  ella, 
y  no  sè  cóm  darlo  pot, 
un  pebrot,  pro  quin  pebrot, 
que  fa  la  olor  de  poncella. 
Los  hi  parlo  ab  conciencia; 
per  dà  un  bès  à  aquella  cara, 
bèn  mirat  podria  encara 
pendre  un  xiquet  de  paciència. 
Mes  per  ara  no  m'  hi  fico 
y  obraré  ab  mòlta  cordura, 
no  fos  que  aqueixa  criatura 
me  tornes  à  dà  un  bon  mico. 

Y  si  ara  cridés  socorro 
per  agafarli  un  desmay, 

ay,  bon  Deu,  jo  quin  esglay. 
(jGóm  hi  corro,  cóm  hi  corro 
tenint  la  porta  tancada? 
Tè  la  infelís  poca  ciència, 
pues  la  sèva  inesperiencia 
la  faria  desgraciada. 

(Se  dirigeix  maquinalment  al  foro.J 
]Ay,  ay,  ay!  quin  compromís, 
per  San  Nin  y  per  San  Non; 
potser  serà  un  polissòn 
que  vè  à  registrà  aquet  pis. 


ESCENA  XI 

LLUÍS  Y  D.  LLEÓ 


Lleó.       (Ho  endevino:  es  lo  pollito.) 
Lluís.      (Lo  Jefe  de  policia. 

jAy,  Senyor!  Ja  m'  ho  temia.) 
Lleó.       Saber  qui  es  necessito. 
Lluís.      No  sòch  dolent,  no  s'  ho  pensi. 
Lleó.       Ha  de  cridà  un  xiquet  fort. 
Lluís.      No  ho  sabia.  (Serà  sòrt.) 

Dispensi,  senyor,  dispensi. 

Lleó.       (M'  hi  jugaria  hasta  un  peix 

que  aquet  ve  aquí  per  la  noya.) 
Lluís.      No  's  pensi  sigui  un  baboya... 
Lleó.       (No  'n  tinch  cap  dupte;  '1  mateix.) 
Lluís.      (Y  m'  observa  ab  molt  mals  ulls.) 
Lleó.       Es  precís  que  vostè  'm  digui, 

si  no  vol  que  així  li  obligui, 

perquè  vè.         fAmenassantlo  ab  lo  bastó. J 
Lluís.  (iAy,  quins  embulls!) 

Jo  sò  ignosçent.  (jMalo,  malo! 

Vetaqui  'ls  agents  d'  Espanya, 

la  sèva  única  manya 

està  à  la  punta  del  palo.) 
Lleó.       <,Y  la  noya? 
Lluís.  Allí  tancada. 

Lleó        (Bèn  preparat  ho  tenían.) 
Lluís.      (Ay,  si  'ls  amichs  ho  sabían 

quin  tip  de  riurer.) 
Lleó.  i  Malvada! 

Lluís.      (Lo  que  passa  es  molt  estrany; 

jo  estich  ara  ab  un  apuro.) 
Lleó.       (Me  1'  has  de  pagar,  t'  ho  juro.) 

Donguim  la  clau  d'  aquet  pany. 
Lluís.     -Jo  9n  porto  una,  aixó  sí; 

pero,  à  dirli  la  vritat, 

lo  qu'  es  en  aquell  forat 

no  hi  vindrà  bè  per  obri. 
Lleó.       jAh!  ja  ho  veig,  no  sè  ab  quins  fins, 

pro  que  res  tenen  de  sants; 

ab  las  sèvas  blancas  mans 

s'  ha  tancat  per  part  de  dins. 

Aixó  à  mi  m'  ha  de  matà 

y  'm  tira  à  la  sepultura. 
Lluís.      Escolti,  per  ço  s'  apura: 

^que  vol  qu'  avisi  à  un  manyà? 

Hi  vaig  no  mès  ab  un  pacte, 

que  de  tot  quan  aquí  fem 

entre  tots  dos  ne  firmem 

ab  formalitat  un  acta. 
Lleó.       jAh,  la  dolenta,  quin  brío! 

jFins  m'  agafa  tremolo! 

— Una  nina  se  fugó 

de  la  casa  de  su  tío. — 

Aixó  diràn  los  diaris 

quan  sàpigan  lo  fracàs. 
Lluís.       \Y  dels  diaris  fa  cas! 

jNo  sab  que  son  partidaris 

de  dirho  tot  al  revés? 
Lleó.       Quan  està  à  las  gacetillas 

y  ho  posan  entre  comillas 

ho  volen  dir  tal  com  es; 

y  pe  '1  cas  tot  m'  es  igual. 

Qui  es  vostè  jo  li  demano. 

Lluís. 


Lleó- 


Lluís. 
Lleó. 


Lluís. 


Lleó. 
Lluís. 
Lleó. 


Li  ensenyo,  don...  don  Fulano, 
mi  cèdula  personal. 

(Trayentla  d'  una  cartera.) 
(Polser  no  serà  tossut 
penjantli  '1  papé  en  lo  front. 
^Qué  's  creu  aquet  polissòn 
que  parla  ab  un  lloro  mut?) 
iQué  llegeixo...  Oh,  qué  veig! 
La  noticia  'm  dona  gust. 
^Vosté  's  diu  Roca? 

Sí,  just. 
Ho  veig  ara;  es  lo  mateix. 
Vostè  està  citat  per'  vuy 
al  Jutjat  del  Hospital? 
Sí,  senyor;  per  un  verbal... 
mes  jo  relliscar  no  vuy. 
Sabé  '1  sèu  nom  m'  interessa 
ara  que  sab  qui  sòch  jo. 
Del  de  casa  'm  dich  Lleò. 
jAy!  (Com  desmay at  en  una,  cadira. ; 

jCorreu!  {Veniu  depressa! 


ESCENA  XII 

Dits  y  PEPETA 


Pepeta.    i  Ja,  ja,  ja!  jQuín  tip  de  ríurer! 

Jo  no  'm  podia  tení. 
Lleó.       ^Encara  ho  gosas  à  dí? 

Nebodeta,  aixó  no  es  viurer. 

De  tu  may  ningú  diria 

que  fòssis  aixalabrada; 

tenir  la  porta  tancada. 
Pepeta.    No  comprèn  que  no  podia 

està  aquí  ab  ell. 
Lleó.  jVols  callà! 

Per  1'  escala  quin  xiu-xiu. 
Pepeta.    Per  no  donar  cap  motiu 

bè  'm  tenia  de  tancà. 
Lleó.       Jo  no  sè  qué  li  ha  agafat 

qu'  ha  caygut  à  la  cadira. 
Pepeta.    No  hi  ha  po,  encara  respira. 
Lluís.      Sí,  senyor;  ja  m'  ha  passat: 

la  emoció  ha  sigut  tan  forta 

que  'm  pensaba  hasta  morí. 
Pepeta.    Si  que  devia  patí. 
Lleó.       Q,Y  '1  misteri  de  la  porta?) 
Lluís.      ^Donchs  es  lo  Procurador, 

que  fent  feyna  del  ofici, 

m'  ha  citat  per  un  judici 

à  las  quatre? 
Lleó.  Si,  senyor. 

Lluís.      Desitjaria  parlar 

sol  ab  vostè  alguns  moments. 
Lleó.       Nebodeta,  <,qué  no  ho  sents? 
Pepeta.    ^Qué  diu? 

Lleó.  Que  'ns  has  de  deixar. 

Pepeta.    (Perquè  vegi  que  sòch  apte 

y  per  completà  'ls  meus  fins, 

mentres  parlan,  vaig  à  dins 

y  farè  de  tot  dissapte.) 

(Se  'n  va  tancant  la  porta.) 


ESCENA  XIII 


D.  LLEÓ  Y  LLUÍS 


Lluís.      Jo  sòch  en  tot  mòlt  humil; 

(Ab  entonació  exageradament  còmica.) 

lo  mèu  papà  era  Baró, 

y  per  lo  tant,  D.  Lleó, 

la  sanch  mèva  es  baronil; 

ma  conducta  es  intatxable, 

mas  intencions  totas  bonàs... 

Tan  es  així,  que  las  donas 

m'  han  tingut  per  mòlt  amable: 

no  he  comès  en  res  excessos, 

cumplint  com  à  bon  cristià, 

é  igualment  que  '\  mèu  papà 

no  he  conegut  may  inglesos. 
Lleó.       Bè,  acabi:  aixó  es  tontería. 
Lluís.      No,  senyor;  mi  tipo  expongo. 
Lleó.       Sembla  'ls  Príncipes  del  Congo 

que  ho  fan  tot  ab  poesia. 
Lluís.      M'  explico  aixís,  don  Lleó, 

perquè  'm  serveix  de  descàrrech 

y  vostè  's  puga  fer  càrrech 

de  la  mèva  situació; 

es  bèn  trista. 
Lleó.  Bona  treta. 

Bè,  digui;  <,per  què  ha  vingut? 
Lluís.      Li  diré;  perquè  he  rebut 

aquet  papè  ó  papeleta 

per  anà  avuy  al  Jutjat.  * 
Lleó.       Pues,  vàgihi. 
Lluís.  "      No,  no  pot  sè. 

Lleó.       Fassi  '1  que  vulgui. 
Lluís.  Vostè 

sens  dupte  s'  ha  equivocat- 

Lleó.       jCóm  s*  entén! 

Lluís.  Al  rebre  ahí 

del  Jutje  la  citació, 

me  va  agafà  un  tremolò 

que  temia  fins  morí. 

Jo  que  no  he  degut  may  res, 

que  no  sòch  noy  de  maranya. 

— Qu'  ha  de  dir  ara  la  Espanya 

si  'm  prenen  per  un  inglés, — 

vaig  exclamar,  molls  los  ulls 

de  llàgrimas  de  dolor, 

perquè  veya  '1  mèu  honor 

enredat  ab  tals  embulls. 
Lleó.       (jAy,  ay,  ay!  jTot  es  comèdia!) 
Lluís.      Era  '1  mèu  quadro  tan  trist, 

que  jo  puch  dir  que  no  he  vist 

representà  igual  tragèdia. 
Lleó.       Lo  que  'm  conta  son  cansons. 
Lluís.      Me  vaig  véure  en  lo  mirall 

que  'm  rodavan  cara  avali 

unas  gotas  com  cigrons.  (Plorant.) 
Lleó.       (Y  plora.)  Sosséguis,  home, 

y  aném  à  n'  al  cas  drechitos, 

que  à  mí  m' importa  tres  pitos 

lo  que  m'  explica. 
Lluís.  No  es  broma, 

y  à  mostrà  estich  disposat 

la  mèva  conducta  honrada, 

que  fins  la  tènen  probada 

tota  la  gent  del  vehinat; 

tothom  ma  virtut  abona; 

donas,  homes,  richs  y  pobres 

saben  tots  plegats  de  sobras 

qui  sòch  aquí  à  Barcelona. 


ESCENA  XIV 


Dits  y  Sr.  IGNAGI 


Ignaci.     (Deu  tení  à  punt  lo  parany 
y  per  saberho  he  vingut, 
qu'  en  aquet  cas,  un  minut 
costa  à  passar  com  un  any.) 
Don  Lleò. 

Lleó.  Miri  '1  cap-padre. 

Precisament  li  esplicava... 
Lluís.      (Lo  fondista.) 
Ignaci.  6^quí  s'  estava? 

Lleó.       Ha  vingut  per  saber. .. 

Ignaci. 

Lluís. 
Ignaci. 

Lluís. 
Ignaci. 


Lleó. 
Ignaci. 
Lleó. 
Ignaci. 

Lluís. 
Lleó. 
Ignaci. 


Lluís. 
Ignaci. 
Lleó. 

Ignaci. 
Lleó. 


Ignaci. 

Lluís. 
Ignaci. 


Lluís. 
Ignaci. 


Lluís. 
Ignaci. 


Lluís. 


jLladre! 

lladre  de  la  mèva  pell. 
Jo  no  he  robat  en  ma  vida. 
Si  no  'm  paga  de  seguida 
haig  de  fregí  '1  sèu  cervell. 
No  li  dech  res. 

i  Ah,  marmota! 
Si  no  'm  tracta  de  pagar, 
guisaré  avuy  per  sopar 
lo  cap  de  vostè  y  la  pota. 
Calmis. 

No  estich  per  cansons. 
(Ay,  Dèu  mèu,  y  quin  apuro.) 
Si  no  cobro,  jo  li  juro 
fer  ab  such  los  sèus  rullons. 
Jo  'm  desmayo...  Avisi  un  metje. 
Sossèguis,  fàssiho  per  mí. 
No  hi  ha  mès,  haig  de  fregí 
ab  seba  '1  sèu  sanch  y  fetje; 
y  de  totas  las  engrunas 
tinch  ganas  de  fè  un  farsit 
perquè  quedi  bèn  rostit 
entre  'ls  pinyons  y  las  prunas 
Espèris  que  jo  m'  espliqui. 
jVagi  allà!  cara  de  mico. 
(Aixó  es  grave;  no  m'  hi  fico.) 
Per  Dèu... 

Vostè  no  s*  hi  fiqui. 
Jo  procuro  per  la  lley 
y  la  dech  fer  respectar. 
^Vol  fè  '1  favor  de  callar 
en  nombre  de  Dios  y  el  Rey? 
Parli,  jove,  sens  temor 
y  aquest  enredo  aclarém... 
Mòlt  bèn  dit;  parlém,  parlém. 
<,Vosté  no  'm  deu?... 

No,  senyor. 
Aixó  de  negà  es  molt  gran 
y  li  ha  de  costar  la  vida. 
ha  conegut? 

De  seguida. 
Vostè  anava  al  Restaurant 
mèu  del  carrer  de  la  Unió 
à  menjarse  ab  mòlt  mals  fins 
los  bons  talls  y  bons  boçins 
sense  pagar. 

No,  senyò. 
Li  planto  un  parell  de  natas 
si  'm  contesta  així  tan  sech. 
i,No  ha  menjat  may  un  biftech, 
cuyt  per  P  Ignaci,  ab  patatas? 
Si  no  'm  vol  deixà  esplicà 
no  'ns  arribarém  à  entendre, 

ÏGNAGI. 

Lleó. 

Ignagi. 

Lluís. 

ÏGNACI. 

Lleó. 
Lluís. 
Ignagi. 
Lleó. 

Ignagi. 

Lleó. 
Lluís 


Ignagi. 
Lluís. 

Lleó. 

Ignagi. 

Lleó. 

Lluís. 

Ignaci. 

Lluís. 


Lleó. 


aixó  vostè  ho  pot  compendre. 
A  la  Unió  he  anat  mòlt. 

i  Ah! 

(Gonvicto  y  confeso.) 

Prou. 

jOh!  espèris  qu'  ara  comenso. 
UQuína  'n  dirà?) 

(Ja  m'  ho  penso.) 
Pro,  si  he  menjat  també  'm  cou. 
jMentida! 

Déixil  qu*  espliqui, 
que  al  cap  d'  avall  es  un  home. 
Es  que  jo  no  estich  de  broma 
per  sentirlo. 

No  s*  hi  fiqui. 
Un  company,  un  perdulari 
que  à  mí  'm  debía  uns  quants  duros, 
per  sortir  de  'Is  sèus  apuros 
nV  entregaba  '1  talonari 
del  Restaurant  de  la  Unió, 
perquè  me  'n  aprofités 
en  cambi  de  'ls  mòlts  dinés 
que  li  había  deixat  jo; 
per  çó  hi  anava  à  esmorsar 
tantas  y  tantas  vegadas 
procurant  cobrà  ah  dinadas 
lo  qu'  ell  me  va  enmatllevar. 
^Se  pot  créure  aixó? 

U  hi  juro. 
Lo  que  dich  ho  sab  tothom, 
(i Quin  pillastre!) 

<;Y  '1  sèu  nom? 
Just,  just.  <,Góm  se  diu? 

Arturo. 

No  '1  conech. 

Prou  si  ara  '1  veya. 
Es  un  xicot  no  gayre  alt, 
du  bigoti... 

Grech  formal 
que  no  deu  res  (jc  ja  ho  deya.) 


ESCENA  XV 


Dits  y  ARTURO,  pe  '1  foro,  ab  papers 


Arturo.   GQué  veig!  Ay,  ay,  quin  fandango 

que  hi  haurà  ab  aquesta  gent.) 
Lleó.  Tu. 
Arturo.  Servidor. 

Lluís. 

Ignagi. 

Lleó. 

Arturo. 
Lluís. 

Ignagi. 


Arturo. 
Ignagi. 
Lluís. 
Lleó. 


Ignaci. 
Arturo. 


Lluís. 

Lleó. 

Arturo. 

Lleó. 

Ignagi. 

Lluís. 
Arturo. 

Lleó. 

Lluís. 

Arturo. 

Lluís. 

Arturo. 

Lluís. 


Ignagi. 
Arturo. 


(Lo  delinqüent.) 

i,Aquet? 

(jL'  Arturo!  jburrango!) 
Si  qu'  es  un  quadro  bèn  trist. 
(Es  lo  dia  del  judici.) 
(Has  de  caure  al  precipici 
per  ta  culpa.) 

Jo  V  he  vist 
esmorsà  algunas  vegadas 
à  la  mèva  fonda,  es  cert. 
(Lo  pastel  s'  ha  descobert.) 
Mes,  no... 

Sòn  favas  contadas» 
L'  Arturo  es  un  bon  minyó 
y  res  nos  ha  de  negà; 
tot,  tot  nos  ho  contarà. 
iVol  dir  que  sí? 

Si,  senyò, 
Aquet  viure  'm  fa  patí 
y  vaig  à  desfè  '1  capdell. 
jJo  sòch  un  lladre! 

jTu! 

UE11?) 

Un  lladre  y  d'  alló  mès  fí. 
(Quina  cosa  tan  estranya.) 
jGóm  dimontri  ho  diu  tan  clar! 
i,No  V  han  fet  may  agafar? 
i,Que  's  creu  que  vivim  à  Espanya? 
He  comès  mòlts  y  mòlts  timos 
usant  un  nom  suposat... 
(No  '1  puch  entendre.) 

(jMalvat!) 
Fent  serví  à  'ls  companys  de  primos. 
Potser;  aviàm... 

Sí,  sí,  Lluis; 
te  confesso  ma  flaquesa. 
Si  bè  que  'ns  tenim  franquesa 
per  çò  't  va  faltà  '1  permís. 
Una  causa  criminal 
per  havè  ussurpat  mon  nom. 
Vull  que  sàpiga  tothom 
lo  tèu  procedir. 

Cabal. 
Gom  debía  à  tot  vivent, 
un  dia,  per  cert  mòlt  negrer 
que  no  estaba  gens  alegre, 
me  va  vení  al  pensament 
la  manera  de  acabar 
de  que  tòt  seguit  vinguèssin 
à  casa  mèva,  y  truquessin 
ab  la  intenció  de  cobrar. 
Tenia  feta  una  llista 
de  'ls  mèus  bons  acreedorsr 

n'  hi  havia  de  tots  colors... 

lo  sabaté  y  '1  fondista, 

lo  sastre  y  la  dispesera... 

una  guapassa  senyora 

que  'm  feya  de  planxadora,  $ 

lo  camiser,  la  portera, 

T  administradò  del  diari, 

lo  sereno,  '1  vigilant, 

un  vehí  d'  allí  '1  devant 

que  'm  va  deixà  '1  sèu  salari; 

per  últim,  senyors,  tothom; 

y  trobantme  ab  tal  apuro 

vaig  pensar: — iQué  fas,  Arturo? 

Gonvè  que  't  mudis  lo  nom, 

y  usarne  un  altre  precisa, 

que  siga  d'  algun  amich 

tímit,  jove  y  bastant  rich... 

haig  de  mudar  de  camisa 

y  me  'n  haig  d'  anar  del  pis, 

no  hi  ha  mès,  s'  ha  de  acabar. 

— Desd'  allavors,  vaig  usar 

del  tèu  bon  nom,  amich  Lluís. 

A  la  fonda  del  senyo, 

à  la  casa  'hont  jo  dormia, 

tot  bitxo  vivent,  sabia 

que  1'  Arturo  no  era  jo. 

Quan  de  prompte,  arriba  '1  cas 

de  tenir  de  cità  en  Lluís, 

pro,  natural,  en  lo  pis 

ahont  vivia  jo.— ;Qué  fasl 

vaig  exclamar  quan  va  dirme 

lo  mèu  principal  don  Lleó 

qu'  estengués  la  citació... 

hasta  'm  pensaba  morirme; 

mes,  ho  vaig  fè  à  pesar  mèu, 

y  fins  la  mà  'm  tremolava 

mentres  al  paper  posava 

lo  domicili  y  nom  tèu.  (Agenollant se,) 

Perdonin  los  mèus  pecats, 

ja  que  sòn  fets  ab  prudència, 

y  per  'quella  rahò  de  ciència 

de  ser  pecats  amagats. 
Lluís.      (A  mi  casi  m'  ha  enternit.) 
Lleó.       (Ara  perdo  '1  dependent.) 
Ignaci.     Es  un  solemne  imprudent. 

No,  no  '1  perdono. 
Arturo.  (M'  he  lluhit.) 

(Ab  resolució  altanera  y  còmica.) 

Fujo  d'  Espanya,  nV  en  vaig 

per  no  tornarhi  en  ma  vida. 
Lleó.       (jAy,  Senyor!  jquína  partida! 

Sense  V  Arturo,  ;qué  faig! 

iCóm  m'  arreglaré  'ls  assumptos!) 

Arturo. 


Lleó. 

Ignagi. 
Arturo. 
Lleó. 
Arturo. 

Lleó. 

Arturo. 
Lleó. 


Arturo. 
Lleó. 

Ignagi. 
Arturo. 


Avans  d'  anarmen  d'  aquí, 
suplico  que  'm  fassin  di 
una  misa  de  difuntos. 

Prou,  prou.  Tot  s'  arreglarà  (Casi  enternit.J 
y  fins  pagas  à  tothom. 
Ja  m'  agrada. 

óPero,  cóm? 
^Arturo,  tu  't  vols  casà? 
Mentres  no  sigui  ab  cap  gueta 
y  tinga  quartos. 

En  tè; 

jo  la  doto. 

<,Es  potsè?... 
Sí;  la  mèva  nebodeta. 
Desd'  ara  ja  sòu  promesos; 
y  ab  una  part  del  sèu  dot 
podràs  pagarho  avuy  tot 
despullante  de  'Is  inglesos; 
advertinte,  que  si  ho  faig 
es  perquè  vuy  ampararte... 
(Y  perquè  pugas  cuydarte, 
com  fins  ara,  del  despaig.) 
<,Qu'  es  de  sério? 

Ja  ho  he  dit 
y  formalment  cumplirè. 
(Ara  sí  que  cobraré.) 
i,Pepeta? 


ESCENA  ULTIMA 

Tots 


Pepeta.  Tot  ho  he  sentit.  (Sortint.) 

Mòlt  li  agraheixo,  bon  tío, 

la  sèva  resolució. 
Arturo.  Li  juro  'sè  un  bon  minyó. 
Lleó.       Així  ho  crech. 
Lluís.  (Jo  no  me  'n  fio.) 

Ignaci.     Haig  de  comprà  un  llus  bèn  fresch 

per  celebrà  aquest  Judici. 
Lleó.       Vostè,  en  cambi,  en  benefici 

se  'ns  cuydarà  del  refresch... 
Arturo.  Y  tu,  Lluis,  vina  à  la  boda 

y,  quan  sigui,  à  n'  al  bateig... 
Lluís.      No,  noy;  m'  hi  agafa  basqueig; 

semblant  broma  m' incomoda. 
Lleó.       Vaja,  prou;  no  fém  mès  fressa 

y  doném  per  acabada 

aquesta  broma  ó  gatada 

que  tothom  ne  diu:  lapessa. 

Pepeta.    Gom  que  '1  tío  es  bastant  sòrt,  (Al  públich.} 
serà  favor  d'  agrahir 
que  si  'ns  volen  aplaudir 
ho  fassin  un  xiquet  fort, 
qu'  hem  de  rebre  '1  sacrifici, 
tots  nosaltres,  ab  mòlt  gust, 
si  no  'ns  volen  dà  un  disgust 
en  Lo  día  del  Judici. 

